Կլարեսա Շիլդս

Կլարեսա Շիլդս (, ), ամերիկացի բռնցքամարտիկ և ընդհանուր մենամարտիկ։ Առաջին միջին (WBC (2020-մեր օրեր), WBO (2020-մեր օրեր), WBA (2021-մեր օրեր), IBF (2021-մեր օրեր), The Ring (2021-մեր օրեր)), միջին (WBA (2018-մեր օրեր), IBF (2018-մեր օրեր), WBC (2018-մեր օրեր), WBO (2019-2020), The Ring (2019-մեր օրեր)) և 2-րդ միջին (WBC (2017-2018), IBF (2017-2019)) քաշային կարգերում աշխարհի չեմպիոն։ Առաջին միջին (2021-մեր օրեր) և միջին (2019-2020) քաշային կարգերում աշխարհի բացարձակ չեմպիոն։ 

Օլիմպիական խաղերի (2012, 2016) և աշխարհի առաջնության կրկնակի չեմպիոն (2014, 2016)։ Պանամերիկյան խաղերի չեմպիոն (2015)։

Կենսագրություն 
Ծնվել է 1995 թվականի մարտի 17-ին Միչիգան նահանգի Ֆլինտ քաղաքում, որտեղ էլ ստացել է միջնակարգ կրթություն։ Հայրը՝ Բո Շիլդսը, նույնպես բռնցքամարտիկ է եղել և ելույթ է ունեցել գաղտնի մարտերում։ Սակայն 1997 թվականին նա հայտնվել է բանտում և ազատ արձակվել միայն 2004 թվականին։ Բանտից դուրս գալուց հետո նա իր դստերը պատմել է Լեյլա Ալիի մասին, նրան տարել մարզասրահ, որից հետո էլ Կլարեսան սկսել է հետաքրքրվել բռնցքամարտով։ Սակայն նրա հայրը համարում էր, որ բռնցքամարտը բացառապես տղամարդկանց համար է և չէր ուզում, որ դուստրը զբաղվի բռնցքամարտով։ Արդեն 11 տարեկանում սկսել է զբաղվել լուրջ բռնցքամարտով Berston Field House մարզասրահում՝ Ջեյսոն Կրատչֆիլդի ղեկավարությամբ։

Սիրողական կարիերա

Աշխարհի առաջնություն 2012 
2012 թվականին միջինքաշային կարգում մասնակցել է աշխարհի առաջնությանը։ 1/32 եզրափակչում հաղթել է Ռանի Պուջային։ 1/16 եզրափակչում պարտություն է կրել անգլիացի բռնցքամարտիկ Մարշալ Սևաննայից։

Օլիմպիական խաղեր 2012 
2012 թվականին միջինքաշային կարգում մասնակցել է Ամառային օլիմպիական խաղերին։ Քառորդ եզրափակչում հաղթել է շվեդ Աննա Լաուրելին, կիսաեզրափակչում՝ ղազախ Մարինա Վոլնովային, եզրափակչում՝ ռուս Նադեժդա Տորլոպովային ։

2013 թվականի սեպտեմբերին միջինքաշային կարգում (մինչև 75 կգ) դարձել է աշխարհի առաջնության ոսկե մեդալակիր ։

ԱՄՆ-ի առաջնություն 2014 
2014 թվականին մասնակցել է ԱՄՆ-ի բռնցքամարտի առաջնությանը։ Կիսաեզրափակչում հաղթել է Ռաքել Միլերին, եզրափակչում՝ Ֆրանչոն Կրյուսին։

Աշխարհի առաջնություն 2014 
2014 թվականին մասնակցել է աշխարհի առաջնությանը։ 1/16 եզրափակչում հաղթել է Հելեն Բալեկեին, 1/8 եզրափակչում՝ Լիդիա Ֆիդուրային, քառորդ եզրափակչում՝ Յարոսլավա Յակուշինային, կիսաեզրափակչում՝ Ֆորտեն Արյանին, եզրափակչում՝ Լի Ցյանին։

ԱՄՆ-ի առաջնություն 2015 
2015 թվականին միջինքաշային կարգում մասնակցել է ԱՄՆ-ի առաջնությանը։ Կիսաեզրափակչում հաղթել է Չատիկա Հեմինգուեյին, եզրափակչում՝ Ռաքել Միլերին։

Պանամերիկյան խաղեր 2015 
2015 թվականին միջինքաշային կարգում մասնակցել է Պանամերիկյան խաղերին։ Քառորդ եզրափակչում հաղթել է բրազիլացի Ֆլավիյա Ֆիգեյրեդային, կիսաեզրափակչում՝ արգենտինացի Լյուսիյա Պերեսին, եզրափակչում՝ դոմինիկացի Ենեբյեր Գուիլյենին։

Աշխարհի առաջնություն 2016 
2016 թվականին մասնակցել է աշխարհի առաջնությանը։ 1/16 եզրափակչում հաղթել է գերմանացի Սառա Շոյրիխին, 1/8 եզրափակչում՝ ուզբեկ Նաֆիսահոն Ասկարվային, քառորդ եզրափակչում՝ ղազախ Վիոլետա Կնյազևային, կիսաեզրափակչում՝ Չեն Նյանչինին, եզրափակչում՝ նիդերլանդացի Նաուհկու Ֆոնտեյնին։

Օլիմպիական խաղեր 2016 
Մինչև 75 կգ քաշային կարգում 2016 թվականին մասնակցել է Օլիմպիական խաղերին։ Քառորդ եզրափակչում հաղթել է ռուս Յարոսլավա Յակուշինային, կիսաեզրափակչում՝ ղազախ Դարիգա Շակիմովին, եզրափակչում՝ նիդերլանդացի Նաուհկա Ֆոնտեյնին։ Դարձել է առաջին կին բռնցքամարտիկը, որը արժանացել է Ուել Բարքերի գավաթի։

Պրոֆեսիոնալ կարիերա 
Կլարեսա Շիլդսը պրոֆեսիոնալ ռինգում առաջին անգամ հանդես է եկել 2016 թվականի նոյեմբերի 19-ին։ Հաղթել է միավորների առավելությամբ։

2017 թվականին պայմանագիր է կնքել Դմիտրի Սալիտայի «Salita Promotions» ընկերության հետ։

Չեմպիոնական մարտ Նիկի Ադլերի դեմ 
2017 թվականի օգոստոսի 4-ին հանդիպել է WBC վարկածով երկրորդ միջինքաշային կարգում աշխարհի չեմպիոն Նիկի Ադլերի հետ։ Վերջինս մինչ այդ ոչ մի պարտություն չէր գրանցել։ Բռնցքմարտիկները պայքարում էին նաև IBF վարկածով չեմպիոնի տիտղոսի համար։ Շիլդսը իր հակառակորդին նոկաուտի է ենթարկել 5-րդ ռաունդում։

Մարտ Թորի Նելսոնի դեմ 
2018 թվականի հունվարի 12-ին հանդիպել է երեք քաշային կարգերում աշխարհի էքս-չեմպիոն, անպարտելի Թորի Նելսոնի հետ։ Մարտը շարունակվել է մինչև 10-րդ ռաունդ։ Շիլդսը հաղթել է դատավորների միաձայն որոշմամբ և պաշտպանել երկրորդ միջինքաշային կարգում չեմպիոնի տիտղոսները (WBC և IBF):

Չեմպիոնական մարտ Հաննա Գաբրիելի դեմ 
2018 թվականի հունիսի 22-ին հանդիպել է երկու քաշային կարգերում աշխարհի էքս-չեմպիոն Հաննա Գաբրիելի հետ։ Նրանք պայքարում էին միջինքաշային կարգում աշխարհի չեմպիոնի WBA և IBF վարկածով աշխարհի չեմպիոնի ազատ տիտղոսների համար։ Շիլդսը հաղթել է միավորների առավելությամբ։

Մարտ Հաննա Ռանքինի դեմ 
2018 թվականի նոյեմբերի 17-ին միավորների առավելությամբ հաղթել է Հաննա Ռանքինին և պաշտպանել WBA և IBF վարկածներով չեմպիոնի տիտղոսը։ Միաժամանակ նվաճել է WBC վարկածով չեմպիոնի ազատ տիտղոսը։

2018 թվականի դեկտեմբերի 8-ին հաղթել է Ֆեմկե Հերմանսին։

2018 թվականին BWAA վարկածով ճանաչվել է «Տարվա բռնցքամարտիկ» (2018)։

Չեմպիոնական մարտ Քրիստինա Համմերի դեմ 
2019 թվականի ապրիլի 13-ին հանդիպել է միջինքաշային կարգում WBO վարկածով աշխարհի չեմպիոն, անպարտելի բռնցքամարտիկ Քրիստինա Համմերի հետ։ Հաղթել է դատավորների միաձայն որոշմամբ և դարձել միջինքաշային կարգում աշխարհի բացարձակ չեմպիոն։

Չեմպիոնական մարտ Իվանա Խաբազինի դեմ 
2020 թվականի հունվարի 10-ին հանդիպել է կիսամիջինքաշային կարգում աշխարհի էքս-չեմպիոն Իվանա Հաբազինի հետ։ Նրանք պայքարում էին առաջին միջինքաշային կարգում WBC և WBO վարկածով աշխարհի չեմպիոնի ազատ տիտղոսների համար։ Շիդսը հաղթել է միավորների առավելությամբ։

Չեմպիոնական մարտ Մարի Էվ Դիկերի դեմ 
2021 թվականի մարտի 5-ին հանդիպել է առաջին միջինքաշային կարգում IBF վարկածով աշխարհի չեմպիոն Մարի Էվ Դիքերի հետ։ Նրանք պայքարում էին նաև WBA և The Ring վարկածներով չեմպիոնի տիտղոսների համար։ Հաղթել է միավորների առավելությամբ։

Մարտահրավեր տղամարդկանց բռնցքամարտի չեմպիոններին 
Քրիստինա Համմերին հաղթելուց հետո մարտի է հրավիրել Սեսիլիա Բրեկհուսին, ինչպես նաև Գենադի Գոլովկինին, Շոն Փորթերին և ՔԻթ Թուրմանին։ Փորձագետներից շատերը (Ֆլոյդ Մեյվեյզեր ավագ, Օսթին Թրաութ, Մայք ՄաՔկալում) հայտարարել են, որ դա խենթություն է։ Կային նաև այնպիսինները, ովքեր մտածում էին, որ Շիլդսը կարող է հաղթել այդ բռնցքամարտիկներին և նույնիսկ նրան անվանել են «անկախ սեռի լավագույն բռնցքամարտիկ»։ Գենադի Գալովկինը լրագրողներին տված հարցազրույցի ժամանակ ասել է։

Մարտերի վիճակագրություն

Տիտղոսներ

Սիրողական բռնցքամարտ 
 2012 -  Օլիմպիական չեմպիոն (մինչև 75 կգ)։ 
 2013 -  Երիտասարդների աշխարհի առաջնության չեմպիոն (մինչև 75 կգ)։ 
 2014 -  ԱՄՆ-ի չեմպիոն (մինչև 75 կգ)։ 
 2014 -  Աշխարհի չեմպիոն (մինչև 75 կգ)։ 
 2015 -  ԱՄՆ-ի չեմպիոն (մինչև 75 կգ)։ 
 2015 -  Պանամերիկյան խաղերի չեմպիոն (մինչև 75 կգ)։ 
 2016 -  Աշխարհի չեմպիոն (մինչև 75 կգ)։ 
 2016 -  Օլիմպիական չեմպիոն (մինչև 75 կգ)։

Պրոֆեսիոնալ բռնցքամարտ

Տարածաշրջանային և երկրորդական 
 Միջինքաշային կարգում NABF տիտղոս (2017)։ 
 Երկրորդ միջինքաշային կարգում WBC Silver տիտղոս (2017)։

Համաշխարհային 
 Երկրորդ միջինքաշային կարգում WBC վարկածով աշխարհի չեմպիոն (2017-2018)։ 
 Երկրորդ միջինքաշային կարգում IBF վարկածով աշխարհի չեմպիոն (2017-2019)։ 
 Միջինքաշային կարգում WBA վարկածով աշխարհի չեմպիոն (2018-մինչև մեր օրեր)։ 
 Միջինքաշային կարգում IBF վարկածով աշխարհի չեմպիոն (2018-մինչև մեր օրեր)։ 
 Միջինքաշային կարգում WBC վարկածով աշխարհի չեմպիոն (2018-մինչև մեր օրեր)։ 
 Միջինքաշային կարգում WBO վարկածով աշխարհի չեմպիոն (2019-2020)։ 
 Միջինքաշային կարգում The Ring ամսագրի վարկածով աշխարհի չեմպիոն (2019-մինչև մեր օրեր)։ 
 Առաջին միջինքաշային կարգում WBC վարկածով աշխարհի չեմպիոն (2020-մինչև մեր օրեր)։ 
 Առաջին միջինքաշային կարգում WBO վարկածով աշխարհի չեմպիոն (2020-մինչև մեր օրեր)։ 
 Առաջին միջինքաշային կարգում WBA վարկածով աշխարհի չեմպիոն (2021-մինչև մեր օրեր)։ 
 Առաջին միջինքաշային կարգում IBF վարկածով աշխարհի չեմպիոն (2021-մինչև մեր օրեր)։ 
 Առաջին միջինքաշային կարգում The Ring ամսագրի վարկածով աշխարհի չեմպիոն (2021-մինչև մեր օրեր)։

Պարգևներ 
 2016 թվականին արժանացել է Ուել Բարքերի գավաթի։
 2018 թվականին ըստ BWAA-ի արժանացել է «Տարվա բռնցքամարտիկ» տիտղոսին։

Ծանոթագրություններ

Արտաքին հղումներ 
 
 
 Профиль на Boxing-Scoop:com
 Профиль на Team USA:com
 Профиль на Sportbox:ru 
 
 
 Фильм T-Rex на сайте IMDb (2015)

Ամերիկացի օլիմպիական չեմպիոններ
Ամերիկացի բռնցքամարտիկներ
2016 թվականի Ամառային օլիմպիական խաղերի չեմպիոններ
2012 թվականի Ամառային օլիմպիական խաղերի չեմպիոններ
Բռնցքամարտիկներ այբբենական կարգով
Կին բռնցքամարտիկներ